b'\n_START_ARTICLE_\nDjiboutis herrelandslag i fotball\n_START_SECTION_\nHistorie\n_START_PARAGRAPH_\nLaget spilte sin f\xc3\xb8rste landskamp den 5. desember 1947 under navnet Fransk Somaliland mot Etiopia, hvor de tapte 0\xe2\x80\x935. Etter at Djibouti fikk sin uavhengighet i 1977 spilte de igjen mot Etiopia, og i deres f\xc3\xb8rste kamp som Djibouti tapte de hele 1\xe2\x80\x938. I 1986 spilte laget sin f\xc3\xb8rste st\xc3\xb8rre kvalifiseringskamp, som var kvalifisering til Panafrikanske leker 1987 avholdt i Kenya._NEWLINE_Deres f\xc3\xb8rste kvalifiseringskamp til et verdensmesterskap kom i 2000 da laget fors\xc3\xb8kte seg med \xc3\xa5 bli kvalifisert til VM i fotball 2002, men tapte den innledende kvalifiseringen mot DR Kongo med sifrene 2\xe2\x80\x9310 over to kamper. Djibouti har aldri spilt i Afrikamesterskapet i fotball, men trakk seg for \xc3\xb8vrig fra kvalifiseringen til b\xc3\xa5de AM 2004 og AM 2008. Laget vant sin f\xc3\xb8rste offisielle FIFA-arrangerte kamp mot Somalia under CAFs kvalifisering til VM i fotball 2010 og deltok deretter i gruppespillet som Egypt til slutt vant.'